د سړک غاړې ونې

د سړک غاړې ونې له هغو ونو عبارت دي چې د سرک په دواړو غاړو او مځننی برخه کې بې ثمره شنې ونې او گلان کرل له یوې خوا د سرکونو د ښکلا سبب گرځي همدارنگه له بلې خوا د ورځې له خوا په سرک باندې سیوری کوي او د شپې لخوا د مقابل لوري د موټرو د چراغونو رڼا کموي او مقابل لوري موټر چلوونکي ته مزاحمت نه کوي او د هغه سترگې نه اخلې چې په نتیجه کې د سرک څخه د موټر د کیږیدو او چپه کیدو یا ټکر څخه مخنیوی کوي. 
د سرک په دواړو غاړو او منځنی برخو کې ونې د لاندې موخو او هدافو د پاره ايښودل کیږي : 
1- په سرک باندې سیوری کوي 
2- د سرک د ښکلا سبب گرځي
3- د شپې لخوا مقابل لوري د موټر چراغونه مزاحمت نکوي یا کموالی پکې راځي
4- د خاورو او گرد څخه مخنیوی کوي 
5- د باد پواسطه سره د خاورو او ریگ څخه مخنیوي کوي 
6- د ښار دورنما ته ښایست ورکوي
7- د ونو له لرگیو څخه گټه اخیستل کیږي 
8- د موټرو د غږ د امواجو د انعکاس او راتلو څخه مخنیوی کوي 
9- د موټرو دود او گازات تصفیه کوي 
څه ډول ونې باید د سرک په غاړو کيښودل شي ؟
د سرک د غاړو د ونو انتخاب او ټاکنه په لاندې عواملو پورې اړه لري 
1- د خاورې نوعیت
2- د اوبه کولو شرایط
3- موقعیت او ځای
4- اقلیمي شرایط 
انتخاب شوې ونې باید څه ډول صفات ولري ؟
1- داسې ونې باید وي چې ډیر سیوری کوي
2- بې ثمره یا بې میوې لرونکې ونې وي 
3- په آساني سره کرل یا ايښودل کیږي 
4- په لږ وخت کې ډیرې غټې او لویې شي
5- ونې د شاخ بری ، ترتیب او تنظیم قابلیت ولري
6- داسې ونې وي چې عمر یې زیاد وي 
7- داسې ونې وي چې تل شنې وي 
8- داسې ونې وي چې له لرگي څخه یې گټه اخیستل کیږي 
9- داسې ونې نه وی چې پرته له پاڼو او شاخونو څخه د چنار په شان ډیرې لوړیږي

تړلې لیکنې
ونه
کرنه